CELEX: 52022PC0165
Language: hu
Date: 2022-04-08
Title: Javaslat A TANÁCS RENDELETE a bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2022. évre történő meghatározásáról szóló (EU) 2022/109 rendelet módosításáról

EURÓPAI BIZOTTSÁG
            Brüsszel, 2022.4.8.
            COM(2022) 165 final
            2022/0108(NLE)
            
            Javaslat
            A TANÁCS RENDELETE
            a bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2022. évre történő meghatározásáról szóló (EU) 2022/109 rendelet módosításáról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Mivel 2022 márciusában a közönséges tőkehalra (Gadus morhua) halászó uniós flottáknak a Spitzbergák (Svalbard) vizeihez való egyenlő és megkülönböztetésmentes hozzáféréséről az Unió és Norvégia közötti megbeszélések még folyamatban voltak, a Tanács 2022. március 31-től április 30-ig meghosszabbította a közönséges tőkehalra a Svalbard vizei, valamint az ICES 1 alterület és a 2b körzet nemzetközi vizei tekintetében megállapított 4 500 tonnás ideiglenes uniós kvóta alkalmazási időszakát ((EU) 2022/[...] rendelet
                  1
               ). Norvégia 2022. április 30-ig szintén meghosszabbította a Svalbard vizeiben élő közönséges tőkehalra vonatkozó ideiglenes uniós kvóta alkalmazási időszakát.
            
            
               Az Unió és Norvégia között még folynak a megbeszélések a közönséges tőkehalra halászó uniós flották Svalbard vizeihez való egyenlő és megkülönböztetésmentes hozzáféréséről. A megbeszélések eredményétől függően a Bizottság azt javasolja a Tanácsnak, hogy az ideiglenes uniós kvóta meghosszabbított alkalmazási időszakának 2022. április 30-i lejárta előtt rögzítse a közönséges tőkehalra vonatkozó uniós kvótát a Svalbard vizei, valamint az ICES 1 alterület és a 2b körzet nemzetközi vizei tekintetében. A Svalbard vizein és az ICES 1 alterület és a 2b körzet nemzetközi vizein a közönséges tőkehalra vonatkozó halászati lehetőségeket a megbeszélések lezárultáig „p.m.” (pro memoria) formában tüntetik fel. Amint e megbeszélések eredménye ismertté válik, a Bizottság szolgálatai informális dokumentumot nyújtanak be a Tanácsnak, amely meghatározza a vonatkozó halászati lehetőségeket.
            
            
               •Összhang a szabályozási terület jelenlegi rendelkezéseivel
            
            
               A javasolt intézkedések összhangban vannak a közös halászati politika célkitűzéseivel és szabályaival, és összeegyeztethetők a fenntartható fejlődést célzó uniós szakpolitikával.
            
            
               •Összhang az Unió egyéb szakpolitikáival
            
            
               A javasolt intézkedések összhangban állnak más uniós szakpolitikákkal és különösen a környezetvédelmi politikákkal.
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               E javaslat jogalapja az Európai Unió működéséről szóló szerződés 43. cikkének (3) bekezdése. 
            
            
               •Szubszidiaritás (nem kizárólagos hatáskör esetén) 
            
            
               A javaslat az Európai Unió működéséről szóló szerződés 3. cikke (1) bekezdésének d) pontja szerint az Unió kizárólagos hatáskörébe tartozik. Ezért a szubszidiaritás elve nem alkalmazható.
            
            
               •Arányosság
            
            
               A javaslat a halászati lehetőségeket az 1380/2013/EU rendelet
                  2
                célkitűzéseivel összhangban osztja el a tagállamok között. Az 1380/2013/EU rendelet 16. és 17. cikke értelmében minden tagállam maga dönti el, hogy a részére kiosztott halászati lehetőségeket hogyan osztja el a lobogója alatt közlekedő hajók között, a halászati lehetőségek elosztására vonatkozó bizonyos kritériumok alapján. Ezért a tagállamok rendelkeznek a szükséges mérlegelési jogkörrel ahhoz, hogy a javaslatban szereplő, részükre kiosztott teljes kifogható mennyiséget (TAC) a választásuk szerinti társadalmi/gazdasági modellnek megfelelően osszák el.
            
            
               A javaslatnak a tagállamokra nézve nincsenek új pénzügyi vonzatai. A Tanács minden évben megállapítja a halászati lehetőségeket, végrehajtásuk állami és magánszektorbeli módozatai pedig már adottak.
            
            
               •A jogi aktus típusának megválasztása
            
            
               Javasolt eszköz: rendelet.
            
         
         
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               A közönséges tőkehalra halászó uniós flották Svalbard vizeihez való egyenlő és megkülönböztetésmentes hozzáféréséről Norvégiával folytatott megbeszélések során a Bizottság tájékoztatta az érdekelt feleket, különösen a halászati ágazat képviselőit és a távolsági flottával foglalkozó tanácsadó testületet, és konzultált velük. A Bizottság technikai egyeztetéseken és a Tanács halászati politikával foglalkozó munkacsoportjának ülésein keresztül is rendszeres kapcsolatban áll a tagállamok közigazgatási szerveivel. 
            
            
               •Szakértői vélemények beszerzése és felhasználása
            
            
               A javaslat a Nemzetközi Tengerkutatási Tanács (ICES) rendelkezésre álló tudományos szakvéleményén és az érintett felekkel folytatott megbeszéléseken alapul.
            
            
               •Hatásvizsgálat
            
            
               A javaslatban szereplő halászati lehetőségek lehetséges hatásainak értékelése szempontjából releváns elemekkel a felek a Norvégiával folytatott megbeszélések előkészítése és lefolytatása során foglalkoztak.
            
            
               •Célravezető szabályozás és egyszerűsítés
            
            
               Tárgytalan.
            
            
               •Alapjogok
            
            
               
                  Tárgytalan.
               
            
            
               4.KÖLTSÉGVETÉSI VONZATOK
            
            
               A javasolt intézkedéseknek nem lesznek költségvetési vonzataik.
            
            
               5.EGYÉB ELEMEK
            
            
               A Spitzbergákról (Svalbard) szóló 1920. február 9-i szerződés (az 1920. évi Párizsi Szerződés) valamennyi részes felének egyenlő és megkülönböztetésmentes hozzáférést biztosít a Svalbardot övező vizek erőforrásaihoz, többek között a halászat tekintetében is. 
            
            
               2020 decemberében Norvégia a norvég jogszabályokban a Svalbard vizeiben élő közönséges tőkehalra vonatkozóan megállapította a 2021. évi uniós kvótát, amely jelentősen (6 760 tonnával) volt alacsonyabb, mint a Tanács által 2020 decemberében a Svalbard vizei és az ICES 1 alterület és a 2b körzet nemzetközi vizei tekintetében a közönséges tőkehalra vonatkozóan meghatározott 2021. évi uniós kvóta ((EU) 2021/92 rendelet
                  3
               ). 
            
            
               A Bizottság 2021-ben egyeztetett Norvégiával ebben a kérdésben, és ezt az együttműködést 2022-ben is folytatja.
            
            
               2022/0108 (NLE)
            
         
         
            
               Javaslat
            
            
               A TANÁCS RENDELETE
            
            
               a bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2022. évre történő meghatározásáról szóló (EU) 2022/109 rendelet módosításáról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2022/109 tanácsi rendelet
                  4
                a 2022. évre meghatározta bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeket. 
            
            
               (2)Az (EU) 2022/109 tanácsi rendelet 2022 első negyedévére 4 500 tonnás ideiglenes uniós kvótát állapított meg a Spitzbergák (Svalbard) vizein, valamint az ICES 1 alterület és a 2b körzet nemzetközi vizein közönséges tőkehalra (Gadus morhua) halászó uniós flották tekintetében. Az (EU) 2022/[...]
                  5
                tanácsi rendelet 2022. április 30-ig meghosszabbította az említett 4 500 tonnás uniós kvóta alkalmazási időszakát.
            
            
               (3)Az ideiglenes uniós kvóta meghosszabbított alkalmazási időszakának 2022. április 30-i lejárta előtt rögzíteni kell a közönséges tőkehalra vonatkozó uniós kvótát a Svalbard vizei, valamint az ICES 1 alterület és a 2b körzet nemzetközi vizei tekintetében. Ezt az uniós kvótát a közönséges tőkehalra halászó uniós flották Svalbard vizeihez való egyenlő és megkülönböztetésmentes hozzáféréséről az Unió és Norvégia között folytatott megbeszélések eredményével összhangban kell meghatározni.
            
            
               (4)A kvótákat a 87/277/EGK tanácsi határozattal
                  6
                és az uniós kvóta Lengyelországra eső részével összhangban kell kiosztani a tagállamok között, az Egyesült Királyságnak az Unióból való kilépése miatt szükséges kiigazításokra is figyelemmel.
            
            
               (5)Ezért az (EU) 2022/109 rendeletet ennek megfelelően módosítani kell.
            
            
               (6)Az (EU) 2022/109 rendeletben meghatározott fogási korlátok 2022. január 1-jétől alkalmazandók. Ezért az e rendelet által meghatározott, a fogási korlátokra vonatkozó rendelkezéseknek is az említett naptól kell alkalmazandónak lenniük. Az ilyen visszamenőleges alkalmazás nem sérti a jogbiztonságnak és a jogos érdekek védelmének az elvét, mivel az érintett halászati lehetőségek növekedtek. A sürgősségre való tekintettel indokolt előírni, hogy ez a rendelet az Európai Unió Hivatalos Lapjában való kihirdetését követő napon lépjen hatályba,
            
            
            
               ELFOGADTA EZT A RENDELETET:
            
            
               1. cikk 
                  Az (EU) 2022/109 rendelet módosítása
            
            
               Az (EU) 2022/109 rendelet a következőképpen módosul: 
            
            
               Az IB. mellékletben a negyedik táblázat helyébe a következő szöveg lép:
            
            
               „
            
            
                     
                        Faj:
                     
                  
                  
                     
                        közönséges tőkehal
                     
                     
                        Gadus morhua
                     
                  
                  
                     
                        Övezet:
                     
                  
                  
                     
                        1 és 2b
                     
                     
                        (COD/1/2B.)
                     
                  
               
                     
                        Németország
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                        Analitikai TAC
                     
                     
                        A 847/96/EK rendelet 3. cikke nem alkalmazandó.
                     
                     
                        A 847/96/EK rendelet 4. cikke nem alkalmazandó.
                     
                  
               
                     
                        Spanyolország
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                  
               
                     
                        Franciaország
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                  
               
                     
                        Lengyelország
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                  
               
                     
                        Portugália
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                  
               
                     
                        Más tagállamok
                     
                  
                  
                     
                        p.m.
                     
                  
                  
                     
                        (1)(2)(3)
                     
                  
                  
                     
                  
               
                     
                        Unió
                     
                  
                  
                     
                        p.m.
                     
                  
                  
                     
                        (1)(2)
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        Nem releváns
                     
                  
                  
                     
                  
                  
                     
                  
               
                     
                        (1)
                     
                  
                  
                     
                        A Spitzbergák és a Medve-sziget térségében az Unió rendelkezésére álló tőkehalállomány-részesedésnek és a kapcsolódó járulékos foltostőkehal-fogásoknak az elosztása semmilyen módon nem érinti az 1920. évi Párizsi Szerződésből eredő jogokat és kötelezettségeket.
                     
                  
               
                     
                        (2)
                     
                  
                  
                     
                        A járulékos foltostőkehal-fogások fogásonként legfeljebb 14 %-ot tehetnek ki. A járulékos foltostőkehal-fogásokat nem kell beszámítani a közönséges tőkehalra vonatkozó kvótába.
                     
                  
               
                     
                        (3)
                     
                  
                  
                     
                        Németország, Spanyolország, Franciaország, Lengyelország és Portugália kivételével. Az e közös kvótába beszámítandó fogásokat külön kell bejelenteni (COD/1/2B_AMS).
                     
                  
               
         
            
               ”
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2022. január 1-jétől kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2022/[…] rendelete.
               
               
                  
                     (2)
                  
                        Az Európai Parlament és a Tanács 1380/2013/EU rendelete (2013. december 11.) a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről (HL L 354., 2013.12.28., 22. o.).
               
               
                  
                     (3)
                  
                        A Tanács (EU) 2021/92 rendelete (2021. január 28.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2021. évre történő meghatározásáról (HL L 31., 2021.1.29., 31. o.).
               
               
                  
                     (4)
                  
                        A Tanács (EU) 2022/109 rendelete (2022. január 27.) bizonyos halállományok és halállománycsoportok tekintetében az uniós vizeken, valamint az uniós halászhajók tekintetében egyes nem uniós vizeken alkalmazandó halászati lehetőségeknek a 2022. évre történő meghatározásáról (HL L 21., 2022.1.31., 1. o.).
               
               
                  
                     (5)
                  
                        A Tanács (EU) 2022/[…] rendelete.
               
               
                  
                     (6)
                  
                        A Tanács 87/277/EGK határozata (1987. május 18.) a Spitzbergák és a Medve-sziget térségében, továbbá a NAFO Egyezmény szerinti 3M körzetben a tőkehalfogási lehetőségek megosztásáról (HL L 135., 1987.5.23., 29. o.).